1-C melléklet

# Szakedzői, sportedzői, oktatói munkaköri feladatok

**A sportági szakedző munkaterületének rövid, jellemző leírása**

* képes a szaksportágában rejlő test-kulturális értékeket és a mozgásanyag fejlesztő hatását átadni;
* ismeri a szaksportági elemek technikai végrehajtása során érvényesülő biomechanikai törvényszerőségeket, feladatait ezekre tekintettel végzi;
* tisztában van szaksportága mozgásanyagának technikájával;
* a korszerű technika kialakítását és a technikajavítást elemző módon közelíti meg;
* alkalmazza a kiegészítő és mozgástanulást könnyítő eszközöket, szereket;
* felelősséget érez tanítványai testi épségéért és személyiségük fejlődéséért;
* tanítványait támogatja az úgynevezett kettős karrier építésben: segít összeegyeztetni az (él)sportot és a tanulást;
* a versenyzőket az életkori sajátosságok figyelembevételével készíti fel;
* a felkészítéshez szükséges alanyi és tárgyi feltételekről gondoskodik;
* az edzéseket előkészíti, megtervezi, levezeti, elemzi, szükség esetén egyénre szabott edzéstervet készít;
* a sportági kiválasztást, szűrést, tehetséggondozást rendszeresen végzi;
* célirányosan tervezi, szervezi és irányítja a sportolók rövid-, közép- és hosszútávú felkészítését és versenyeztetését;
* a szakosztály működéséhez szükséges financiális háttér megteremtésében aktívan közreműködik;
* a versenyzők felkészítéséhez szükséges valamennyi szereplővel és intézménnyel rendszeres kapcsolatot tart (pl. sportorvos);
* a versenyző felkészítéséhez szükséges társtudományokat alkotó és elemző módon alkalmazza;
* rendelkezik az erőfejlesztés és a testépítés elméleti és gyakorlati ismereteivel;
* alkalmazza a korszerű táplálkozás és higiénia szabályait, megfelelő tanácsadással képes az egészséges életmód kialakítására, illetve megtartására;
* ismeri a sérülés- és betegség-prevenció alapismereteit, illetve azok gyakorlati alkalmazását, megőrizve így tanítványai egészséges és aktív életvitelét.

Tudáselemek:

* a sportág mozgásanyaga és oktatásmódszertana;
* edzéselméleti és módszertani szakismeretek;
* edzéstervezés, formaidőzítés, terhelés magas szintű ismerete;
* az emberi szervezet terhelhetőségének ismerete, függetlenül az edzett személy nemétől és korától;
* utánpótlásnevelés és tehetséggondozás;
* versenyzés;
* sporttáplálkozás kérdéskörei általánosan és speciálisan;
* tanfolyamok, edzőtáborok szervezése és előkészítése;
* megelőzés és egészség.

Ismeretek:

* munkája során alkalmazza a korszerű sportági ismereteket;
* képes az edzési, oktatási folyamat tervezésére és előkészítésére;
* képes egyéni és csoportos oktatási és edzési gyakorlati foglalkozásokat szervezni és vezetni;
* kiértékeli, elemzi az oktatási és edzési gyakorlati foglalkozásokat;
* hazai és külföldi versenyeket, edzőtáborokat tervez, előkészít, menedzsel;
* nemzetközi kapcsolatokat épít és előmozdít;
* internet alkalmazásával rendszeresen tart kapcsolatot versenyzőkkel, szülőkkel egyéb érdekelt felekkel;
* szakosztályi modellt állít fel és rendszeres kapcsolatot tart a társintézményekkel;
* a legújabb számítógépes programok segítségével végzi sportági tevékenységét;
* adott munkakörében egy idegen nyelven kommunikál.

Képes legyen

* az edzéstudományok legkorszerűbb módszereinek és a határtudományok ismeretanyagának alkalmazásával személyre szabott edzésfolyamat tervezésére és vezetésére különböző korú, nemű és előképzettségű egyének számára;
* meghatározni és felmérni az edzett személyre vonatkozó legszükségesebb terhelési célokat és feladatokat;
* az edzésfolyamat megtervezésére úgy, hogy az igazodjon az edzett személy korához, neméhez és speciális igényeihez;
* az edzésfolyamatot érintő valamennyi test-kulturális cél és feladat meghatározására és annak megvalósítására;
* az igények kialakította edzéscélok eléréséhez szükséges módszerek és eszközök kiválasztására.
* A sportági szakedző a képzés során megszerzett ismereteit és képességet az adott intézmény (iskola, felsőoktatási intézmény), sportági szakszövetség, klub, szakosztály, elvárásai és szakmai követelményei alapján látja el. Elsődleges feladatai közé tartoznak a kiválasztás és tehetséggondozás komplex feladatai, illetve a sportág fejlesztését elősegítő tudományos alapokon nyugvó innovatív tevékenység.

**A sportedző szakképesítés munkaterületének rövid, jellemző leírása**

Célirányosan tervezi, szervezi és irányítja a sportolók, csapatok rövid-, közép- és hosszú távú felkészítését és versenyeztetését. Megtanítja a sportág technikai, taktikai és játékrendszer-ismereteit, versenyszabályait. Értékeli a sportolók edzéseken és a versenyeken nyújtott teljesítményét, a korszerű pedagógiai és edzéselvek, edzésmódszerek figyelembevételével fejleszti teljesítőképességüket és teljesítőkészségüket. Felméri sportolói állóképességét, technikai tudását, valamint edzéstervet készít, irányítja annak végrehajtását. versenyeket, illetve edzőtáborokat szervez. Megszervezi és koordinálja a rábízott sportolók felkészítésében együttműködő szakemberek tevékenységét (sportorvos, pszichológus stb.). Részt vesz a sport és egyéb szabadidős tevékenységet szervező egység/intézmény munkájában.

Képes:

* a választott sportág mozgásformáit szakszerűen bemutatni, elemezni, eredményesen oktatni
* a sportági mozgástechnikák végrehajtásakor előforduló hibákat felismerni, javítani
* a sportolók képességeit és erőnlétét szakszerűen felmérni, értékelni
* az életkori sajátosságok, valamint az egyéni adottságok figyelembevételével tanítványai sportág- specifikus felkészítését, versenyzését megtervezni és irányítani
* a sportolók teljesítményét értékelni, a versenyzők kiválasztását elvégezni
* a tehetséggondozás korszerű elveit és módszereit alkalmazni
* különböző ciklusú edzésterveket készíteni
* a munkájában résztvevő segédedzők, oktatók tevékenységét irányítani
* sporteseményeket, versenyeket, táborokat szervezni
* a munkakörével együtt járó szervezési, pénzügyi, adminisztratív és marketing feladatokat ellátni
* az egészséges életmódot népszerűsíteni, a rendszeres testedzés és sportolás jelentőségét kiemelni az egészség megalapozásában, megszilárdításában
* sportágában szabadidős tevékenységeket szervezni, vezetni
* a tevékenységgel kapcsolatos ártalmakat felismerni, megelőzni a lehetőségekhez képest
* szükség esetén szakszerű segítséget- és elsősegélyt nyújtani
* más testkulturális és egészségügyi szakemberekkel együttműködni

**A sportoktató szakképesítés munkaterületének rövid, jellemző leírása**

* A Sportoktató (a sportág megjelölésével) megtanítja a sportág legalapvetőbb technikai, taktikai és szabályismereteit.
* Oktató, nevelő, képző tevékenysége eredményeként a tanítványok alkalmassá válnak a sportszerű versenyzésre, sportteljesítményük folyamatos és fokozatos növelésére, az egészséges életmód – ennek részeként a rendszeres testedzés, sportolás – népszerűsítésére.
* Sportágában sporttanfolyamokat szervez és vezet.
* A sportoktató sportágában részt vesz a versenyek szervezésében és azok lebonyolításában.
* Kapcsolatot tart az érintett sportszervezetekkel és intézményekkel, képviseli a sportág érdekeit. Igény szerint közreműködik a nevelési-oktatási intézmények sporteseményeinek szervezésében és lebonyolításában.
* A szabadidősport terén részt vesz a szabadidőközpontok, – klubok munkájában, ilyen jellegű foglalkozásokat szervez.
* Sportági képzettségének megfelelő programok szervezésével közreműködik a diákok tanórán kívüli foglalkoztatásában, a szabadidő hasznos és kulturált eltöltésében.
* A sportoktató olyan képességekkel, készségekkel rendelkezik, amelyek lehetővé teszik tudása gyakorlati alkalmazását: a mozgásos cselekvések – a sportági technikák és a képességfejlesztő gyakorlatok – alapszintű bemutatását és oktatását.
* Tisztában van a sportág egészségügyi követelményeivel, veszélyhelyzeteivel, s megfelelő képzettséggel rendelkezik ezek betartásához, illetve elkerüléséhez.
* Az általa irányított közösség vagy egyén motoros, testi, személyiség- és teljesítményfejlődése iránt felelősséget érez, etikusan kezeli a teljesítményértékekkel összefüggő cél-eszköz kapcsolat elemeit és megvalósítási módjait.

**A Sportoktató képesítéssel rendelkező képes**

* a választott sportág mozgásformáit alapszinten bemutatni, elemezni, eredményesen oktatni
* edzésterveket összeállítani és végrehajtani, magasabb képesítésű edzők által összeállított edzésterveket levezetni
* az alaptechnikák végrehajtásakor előforduló hibákat felismerni, javítani
* kisebb sporteseményeket megszervezni és lebonyolítani
* sportágában tanfolyamokat, táborokat szervezni
* sportágában szabadidős tevékenységeket szervezni, vezetni
* a munkakörével együtt járó szervezési, pénzügyi, adminisztratív és marketing feladatokat ellátni
* az egészséges életmódot népszerűsíteni, a rendszeres testedzés és sportolás jelentőségét kiemelni
* az egészség megalapozásában, megszilárdításában
* a tevékenységgel kapcsolatos ártalmakat felismerni, megelőzni a lehetőségekhez képest
* szükség esetén szakszerű segítséget- és elsősegélyt nyújtani
* a foglalkozásokon résztvevők képességeit és erőnlétét szakszerűen értékelni
* más testkulturális és egészségügyi szakemberekkel együttműködni