Utolsó frissítés: 2022. 04. 13.



Iránymutatás

a vitorlás képzőhelyek MVSZ általi elismeréséhez

Bevezetés

E dokumentum célja, hogy keretet adjon, a (vitorlás csónakok, foil. kite, többtestű, tőkesúlyos,) hajókkal történő oktatásához a Nemzeti Vitorlás Kiképzés Programban, (NVKP) az elvárt akkreditációs feltételekhez.

A leírt folyamat a NVKP dokumentumai alapján tartalmaz egy vázlatot az MVSZ által javasolt "legjobb gyakorlat" érdekében. Ennek az dokumentumnak nem célja, hogy egy mindenre kiterjedő, kizárólagos előírás legyen, hanem meghatározza a lényeges elemeket, melyeket be kell tudni mutatni egy esetleges ellenőrzésen, vagy gyakorlati oktatásokon, a nemzeti programban résztvevő képzőhelynek. Az érvényben levő, megfelelő szintű működést be kell mutatni és egyértelműen igazolni kell az ellenőrzéskor.

Akkreditációs eljárás

Az akkreditációs folyamatot a képzőherlyek vezetői kezdeményezhetik az MVSZ Képzési bizottságánál, a jelentkezési űrlap és mellékleteinek kitöltésével, amiben vállalják a NVKP irányelveinek elfogadását és az annak megfelelő működést.

A **képzőhely jelentkezési űrlapon** szükséges az NVKP-ben meghatározott ellátási, személyi, tárgyi és helyszíni feltételeknek való megfelelés igazolása, és a képzési tematika elfogadása. A dokumentumok az MVSZ honlapjáról, a www.hunsail.hu letölthetők.

A jelentkezést követően javasolt a képzési központ helyszíni ellenőrzése, amit a Képzési Vezető, vagy az általa kijelölt edző végezheti.

A mellékelt formanyomtatványok között megtalálható az első ellenőrzést rögzítő adatlap és jelen dokumentumban az alább leírtak szerint kell végrehajtani az első akkreditációs látogatást. Pontozásos rendszert javasolt alkalmazni, az alábbi kérdések alapján, hogy a folyamat átlátható, egységes és méltányos legyen. Ez segítheti fejlődést, mivel a kevesebb pontszámot elért területeket javasolt erősíteni. Az akkreditációs látogatások jelentéseit írásban kell elkészíteni és eljuttatni a képzési központ vezetőjének, valamint a Képzési Bizottsághoz.

Az akkreditációval kapcsolatban, igény esetén a Képzési Vezető szakmai segítséggel, tanácsadással segíti a képzőhelyeket. A képzőhelynek meg kell fizetnie az általános éves akkreditációs díjat, melynek mértékét az MVSZ elnöksége határozza meg.

A képzésben minden résztvevő számára a képzőhely biztosítja, (külön térítés ellenében) az MVSZ által kiadott Edzésnaplót, (Az én vitorlás edzőnaplóm) amiben folyamatosan követhető a tanítványok fejlődése és a teljesített szinteket elismerő okleveleket is tartalmazza.

A szakmailag elismert képzőhely használhatja **„A Magyar Vitorlás Szövetség által szakmailag elismert képzőhely”** elnevezést és logót.



Iránymutatás

Az ellenőrzéskor az alábbiakban felsorolt, alap irányelveket kell alkalmazni. Az MVSZ vitorlás oktatáshoz készített NVKP dokumentumait referenciaként kell alkalmazni. Az ellenőrzés nem lehet egy mindenre kiterjedő teljes ellenőrzés, de elegendőnek kell lennie a megfelelő döntés meghozatalához. Az MVSZ kinevezett szakértője saját belátása és tapasztalata alapján eldöntheti, mennyi időre van szüksége a vizsgálathoz.

Időtartam

Nagyobb képzőhelyen az első ellenőrzésre 2 teljes nap javasolt. A látogatási idő meghatározásánál javasolt figyelembe venni egyéb körülményeket is, mint a kiválasztott képzési központ mérete, távolsága a központtól, vagy a további ellenőrzések nehézségei.

Később, az évközi vizsgálat általában fél vagy egy nap alatt lefolytatható, amennyiben nincsen különösebb eltérés, módosulás az eredetileg elfogadott működéshez képest. A képzési központ kérhet a kötelező ellenőrzésen felül egyéni részletesebb vizsgálatot, segítséget, tanácsot a működésükhöz, de ennek díjazása a képzőhelyre hárul.Az ellenőrzési időszak meghosszabbítható, ha olyan körülmények vagy vitás kérdések merülnek fel, amelyek megkövetelik teljesebb vizsgálatot.

Jegyzőkönyv

A független akkreditációs eljárás érdekében, ha egy szakember fizetett tanácsadói munkát vállal, vagy egyéb módon kötődik egy képzőhelyhez, akkor nem vehet részt az ellenőrzésben. Ez különösen fontos olyan esetekben, amikor egy központ nem éri el a kívánt szintet, vagy az elért pontszámok alacsonyabbak az elvártnál.

Kívánatos, hogy a különböző szakértők egymást felváltva végezzék látogatásokat a képzőhelyeken. Ez nemcsak a biztonságos eljárást segíti, de így a szakértők jól érzékelhetik az eltérő részleteket, ami jót tesz a folyamatfejlődésének.

Alkalmazási kör

Az MVSZ kialakított egy komplex keretrendszert, ami kezeli a teljes működést, a programban résztvevő szakemberek képzését, továbbképzést, az alkalmazott módszereket, eljárásokat, a szakmai tematikát, feltételrendszert, az ellenőrzést és visszacsatolást.

A látogatásokat az MVSZ Képzési vezetője irányítása szerint végzik a programban részvevő szakemberek. A látogatásoknál fontos összpontosítani a klubok és képzési központokban folyó munka eredményes végrehajtására. Kötelező átlátható módon és időben publikálni a folyamatban lévő és befejezett ellenőrzéseket.

Alkalmazott szempontok

Fontos szempontok a biztonság, a fenntarthatóság és a "célnak megfelelés "

* A program megfelel a biztonsági szabványoknak és összhangban van a nemzeti rendeletekkel?
* Van megfelelő és hozzáértő vezetés, aki irányítja a napi képzéseket?
* A kezelt program folyamatosan fejlődik és anyagilag önfenntartó?
* Van megfelelő minőség-ellenőrzési eljárás a programban?

Ezeket a kérdéseket kell feltennie a szakértőnek a helyszíni vizsgálatkor, valamint a kérdéseire kapott válaszok után mérlegelni, **hogy a meglévő erőforrásokkal elérhető a megfelelő szintű biztonság minden résztvevőre nézve?**

**Érdemes hangsúlyt fektetni a vonatkozó előírásokra:**

* Az NVKP tananyag elvárásai teljesülnek a különböző szintek a megvalósításakor, annak minden szakaszban?
* Vajon a nemzeti tanterv és a képzési rendszer elvárásainak megfelelően, biztonságban vannak a vitorlázók?
* A képzés élvezetes és fun?

Meg kell nézni a gyakorlati feladatokat és megfigyelni a képzést, folyamatosan és rövid interjúkat készíteni azokkal, akik részt vesznek, vagy már elvégezték a képzést: ***"* a program megfelelően színvonalas, alkalmas a célok elérésére, és törekszenek arra, hogy minden résztvevő a jól érezze magát*"?***

## 

Akkreditációs szabványok és a pontozás

Két részre osztottuk az akkreditációs feltételeket, annak érdekében, hogy a kisebb képzőhelyek ne kerüljenek méltánytalan helyzetbe a nagyokhoz képest, mert kevesebb erőforrással rendelkeznek. Megpróbáltuk követni "célnak megfeleljen" elvet és ezt alkalmazza a pontozásnál az MVSZ szakember is.

**A pirossal jelölt mezők** az alapvető, kötelező követelményeket tartalmazzák és a hivatalos program elengedhetetlen része, minimális feltétel a mellékelt dokumentumokban rögzítettek szerint.

**Minden piros mező** elé egy "IGEN" az ellenőrzés elfogadott formai eredménye.

**A kékkel jelölt mezők** a javasolt elemek, amik tartalmazzák a Nemzeti Képzési Program fejlesztési elvárásait, annak érdekében, hogy segítse elérni "legjobb gyakorlat" szintjét.

**A kék mezők** teljesítése nem alapkövetelmény a minimális szinthez, de az 'IGEN' itt is javasolt. Hiánya esetén ezeket területeket javasolt fejleszteni, támogatni, akár külső segítséggel.

Nemzeti vitorlás képzési programirányító szerkezet

Az MVSZ Képzési Vezető (MKV):

Munkakör elnevezése változhat, de nem tiszteletbeli vagy politikai kinevezésről van szó, feladata az akkreditációs rendszer és a NVKP teljes irányítása, pénzügyi és szakmai felügyelete, a képzőhelyek ellenőrzése.

Ezt a személyt az MVSZ elnökége nevezni ki, (korábbi tapasztalata, gyakorlata és képzettsége alapján) munkáját az MVSZ főfoglalkozású alkalmazottjaként végzi, a szükséges kiadásai megfelelő térítése mellett, elegendő időt a program irányításához. A vezető tökéletesen ismerje az Nemzeti Vitorlás Képzési Program az összes vonatkozó részeit, a megjelölt akkreditációs folyamatokat, és teljes mértékben legyen tisztában a megvalósítás és ellenőrzés folyamatával.

Az MVSz rendszerében a Képzési Bizottság látja el a Képzési Vezető feladatát.

*Program irányítás struktúrája*

* Az NVKP menedzsment, képes irányítani a teljes programot, van hozzá megfelelő háttere?
* Az szükséges struktúra és kompetencia, rendelkezésre áll a feladatok irányításához?

Az ellenőrzések, jelentéseinek kezelése, valamint a döntéshozatal a végrehajtandó fejlesztésekről a vizsgálatok eredményei alapján.

*Rendszerek, adatok és nyilvántartás*

* Megfelelő nyilvántartást vezet a menedzsment üléseiről?
* Megfelelő referencia anyagok állnak rendelkezésre, az elvárásoknak megfelelően?
* Van naprakész nyilvántartás az összes edzőről, akik részt vesznek a programban?
* Van megfelelő nyilvántartás az akkreditált képzőhelyekről?
* Van nyilvántartási rendszer, a kiadott tanúsítványok kezelésére?
* Van olyan folyamat, amely rögzíti és felülvizsgálja a rendkívüli eseményeket, (életveszély és a súlyos sérülés) és folyamatosan frissíti a program tartalmát, eljárásokat, a megelőzés céljából?

Az MVSZ szakértőnek az ellenőrzés alatt tisztában kell lennie a jogszabályokkal, törvényekkel és rendeletekkel, amelyek vonatkoznak a NVKP-re, annak érdekében, hogy a programban résztvevők megfelelő módon figyelembe vegyék az előírt követelményeket.

**Az MVSZ képzésvezető teljes felelősséggel tartozik az általa irányított akkreditációs rendszer működtetésért, valamint, hogy az abban résztvevők minden vonatkozó szabályozásnak és az NVKP előírásainak megfelelnek.**

Az akkreditált képzőhelyektől elvárt feltételek

A MVSZ szakértőnek ellenőrzéskor figyelembe kell venni az alábbiakat:

Akkreditáció feltételei

* Az akkreditáció feltételei egyértelműek, könnyen elérhetőek, megfelelőek és reálisak?
* Vajon megfelelően, kellő részletességgel és pontossággal kiterjed a biztonságra, az oktatásban?
* A képzőhelynél szükség van további dokumentumra, a működési eljárással kapcsolatban?
* A vizsgálat hatékonyan segíti a képzőhely szabványos működését?
* Milyen nem kötelezően előírt fejlesztő lépéseket tett a képzőhely?
* A rendszer megfelelően működik, a helyi üzemeltetési követelmények és az országos rendeletek betartásával?
* Rendkívüli esemény, vészhelyzet esetére (súlyos baleset) van cselekvési terv és szabályzat a képzőhelyen?

Adminisztráció

* A képzőhely rendelkezik a működéséhez szükséges, mindenre kiterjedő biztosítással?
* Képzőhely biztosítja és ellenőrizni az ügyfelek számára is a megfelelő egészségügyi feltételeket, a kockázatoknak megfelelően?
* Képzésvezető ellenőrzi és írásban rögzíti a személyzet képzettségét, és a kulcsfontosságú edzők feladatait, felelősségét?
* Képzésvezető biztosítja, hogy edzők elolvassák, megtanulják működési eljárásokat?
* Képzőhelyen szükség van további gyermekvédelmi eljárásokra?
* Képzőhely írásban rögzíti a balesetek, rendkívüli események körülményeit és erre kioktatja az illetékeseket?
* Képzőhely működéséhez szükséges dokumentáció pontos, beleértve hirdetéseket?

A képzéshez használt hajók

* Van elegendő oktatóhajó a központokban, amely megfelel a NVKP elvárásainak?
* Az oktatóhajók jól használhatóak és megfelelően karbantartottak?
* A képzőhelyen van a hajóknak szervezett javítása, karbantartása?

Felszerelés és berendezések

* Képzőhely rendelkezik elegendő úszássegítő- vagy mentőmellénnyel és azok megfelelő méretűek és szabályosak?
* Biztosít a képzőhely személyes védőruházatot a résztvevőknek (pl vízhatlan, búvárruha vagy sapka)?
* Képzőhely biztosít az előírások szerint öltözőt, WC-t, megfelelő mosdási lehetőséget, mosási berendezéseket?
* Képzőhely az előírásoknak megfelelően tárol tartalék üzemanyagot, az igénybe vett motorosok számának megfelelően, a képzés biztonsága érdekében?
* A képzőhelyen a veszélyes anyagok tárolása és műhelyek munkabiztonsága megfelelő?

Oktatási rendszer

* Van egy kinevezett, megfelelően képzett felelős személy a képzőhely felügyeletére, aki illetékes és minősítése megfelelő a biztonságos oktatás vezetéséhez?
* Vannak segítők és őket irányító magasabb beosztású edzők?
* A tanítvány / edző arányszámokat betartják?
* A képzőhely a NVKP-nak megfelelő az oktatási programmal rendelkezik?
* Alkalmaznak megfelelő vizuális segédeszközöket az oktatásban?
* A résztvevők használják az Edzésnaplót, (biztosítják a tanítványaik számára) igazolják a teljesítéseket az edzők?

Biztonságos működés

* A klubok és képzőhelyek biztonsági szabályzata és intézkedései megfelelnek a nemzeti irányelveknek?

Gyermekvédelem a képzőhelyeken

* Az érvényben levő nemzeti, valamint az MVSz gyermek és ifjúságvédelmi iránymutatásokat, eljárásokat, jogszabályokat, útmutatást és teljes mértékben alkalmazzák?
* Átlátható a képzési rendszer, van működési és biztonsági szabályzata annak érdekében, hogy mindig következetes és biztonságos döntések szülessenek?
* Az akkreditációt időben, évente megújította, érvényesítette a képzőhely?
* Az edzők színvonalasan oktatnak és megfelelően képzettek?
* A Képzésvezető (vagy felelős személy) figyelemmel kíséri az MVSz ellenőrzés során tett javaslatait?
* Van hatékony nyomon követése az ellenőrzéseken tett megállapításoknak?

**Megjegyzés:** Az MVSZ Szakértő véleménye döntő a NVKP képzőhelyeinek akkreditációs kérelmével kapcsolatban, a látogatáson történt felmérések és az általános tapasztalatai alapján.

Biztonsági irányelvek és eljárások

Mindig részben szubjektív kérdés, hogy mennyire biztonságos egy vitorlás képzési program, ezzel kapcsolatban feltétlenül szükséges az ésszerű, helyi előírások megfogalmazása és betartása.

Jogi szempontból, és kapcsolódó jogi felelősségi kérdésekben, az MVSZ szakértőknek szem előtt kell tartani, hogy az ügyvédeknek bevett gyakorlata, hogy egy rendkívüli esemény esetén, keresik a közzétett, rendelkezésre álló előírásokat, amiket az esemény kapcsán követni kellett volna.

A Nemzeti Vitorlás Képzési Program alkalmazása az egész országban javasolt, függetlenül a képzőhely akkreditációs igényétől. Az MVSZ által megfogalmazott elvektől eltérni nem javasolt.

A NVKP támaszkodik az edzők minőségi képzéseire és a tapasztalatra, ezt az MVSZ Szakértőnek mindig figyelembe kell venni az akkreditációs eljárás folyamán.

A képzőhely

* A működési eljárások a célnak megfelelőek és az alkalmazottak megértették?
* A működési eljárások egyértelmű képzési és munkamódszereket írnak elő?
* A működési eljárások kialakításánál készítettek kockázatelemzést?
* Van a képzőhelyen "biztonsági felügyelő" és biztonsági szabályzat?

(Meg kell nevezni egy felelős személyt, általában a vezetőedzőt, a napi karbantartási és általános feladatok biztonsági felügyeletére).

* Az illetékes vezető egyértelmű és hatékonyan utasításai érvényesülnek a személyzet döntéseinél?
* Az edzők megfelelően igazítják programjukat a parti és vízi körülményekhez?
* Az edzők általában színvonalas képzést végeznek a különféle körülmények között?
* Létezik a képzőhelyen terv a rendkívüli események kezelésére?
* Képzőhely hatékonyan felkészült, és készen áll a vészhelyzeti eljárásokra?
* Rendelkezésre áll képzett elsősegélynyújtó személyzet vagy orvosi szolgáltatás, a programban résztvevők számára?
* Frissítik a képzőhelyen a biztonsági eljárásokat a rendkívüli események tanulságai alapján?

Az edző a program motorja

* Egy jó edző munkája, teljesítménye, központi eleme a NVKP sikerének.
* Az edzők értékelésének központi szerepe van a NVKP akkreditációs folyamatában.

A képzésvezető

* Van egy működő edzőképzési, továbbképzési és minősítési program a képzőhelyen?
* A Képzésvezető és beosztottjai részt vesznek az MVSZ képzésein?
* Az edzők tevékenységét az edzőképzésen, a továbbképző tanfolyamokon az eredményeik alapján, a képzőhelyek ellenőrzésekor, vagy más megfelelő módon is javasolt figyelemmel kísérni.
* Van kinevezett edző, aki felel a biztonságért a képzőhelyen?
* Van az edzőknek megfelelő ismeretük, oktatási módszereik és képesek hatékonyan kommunikálni a résztvevőkkel?
* Az edzők a képzőhelyen egy értelmes és hatékony okítási módszert követnek?
* Egyértelműek a kiosztott felelősségi szintek és feladatok, valamint azok a célnak megfelelnek?
* Van elegendő szakképzett edző a NVKP működtetésére?
* Van megfelelő számú hajóvezetői képesítéssel és gyakorlattal rendelkező edző?
* A biztonsági edzőhajók megfelelnek az akkreditáció előírásainak és az egyéb rendeleteknek, feltételeknek?
* Létezik egyértelmű, átlátható oktatási rendszer, ami meghatározza, hogy milyen struktúrában kik, és kiket taníthatnak, az elvárt célok érdekében?

A nemzeti tanmenet

Meg kell tanulni vitorlás oktatás számos különböző megközelítést, és a kinevezett szakértőnek ezt nyitottan kell kezelnie. Fontos elv az, hogy az akkreditált képzőhelyen, a résztvevők a program keretein belül, jó hangulatban, megfelelő színvonalon tanuljanak vitorlázni, hogy biztos tudással, önálló hajósok legyenek. Az MVSZ meghatározza ezeket a szintet, és ezek oktatásához biztosítsanak jó körülményeket a képzőhelyek.

Az MVSZ szakértőnek meg kell bizonyosodni arról, hogy az oktatás megfelel az NVKP elvárásainak, valamint a diákok a képzésen, vagy utána a gyakorlatban is be tudják mutatni az elért egyéni szinteket.

* A tananyag szakszerű, világos, a célnak megfelelő, valamint minden NVKP képzőhelyen alkalmazható?
* A tananyag és az értékelés szabványos, egyértelműen meghatározott?
* A tananyag egyszerű és könnyen megérthető?
* A képzőhely valóban képzett, önálló vitorlázókat oktat az előzetesen meghatározott szinteken?
* A megfelelő képzési referenciaanyag könnyen elérhető?
* Léteznek egyértelműen megfogalmazott, a fejlődést biztosító szintek a gyermekek és felnőttek részére?
* Értelmes szintekre lebontottak a képzések egyes szakaszai?
* A fejlődési szinteknek és egyéb követelményeknek megfelelő hajótípusokkal történik az oktatás

**Résztvevők toborzása és szintjei**

Az MVSZ szakértőnek érvényesíteni kell, hogy a résztvevők elérésénél, a szükséges szintek meghatározásánál, a képzéseken mindig helyes és tisztességes eszközöket használjanak. Ez elérhető, a hallgatók megfigyelésével, a képzés során a tanulók gyakorlati képességeinek és készségeinek értékelésével.

Kommunikáció

* Az MVSZ online felületein a NVKP megfelelően módon publikált?
* A képzőhelyeken, klubokban van egy edző, aki a híreket, tájékoztatókat közzéteszi?
* Szerveznek országos, regionális képzési programokat, szemináriumokat és tanácskozásokat?

**Megjegyzés:** Bár nem feltétlen követelmény, de a program jó kommunikációja, jelentős tényező az NVKP fejlesztésénél, különösen a képzési program felügyeletével kapcsolatban.

**Személyes ellenőrző vizsgálat**

Az első vizsgálatot előzetes időpont egyeztetés után javasolt elvégezni, az érdekeltek jelenlétében. A személyes látogatás befejezését követően az MVSz Szakértő készít egy írásos jelentést, mely rögzíti a vizsgált szempontokat és azok eredményét.

Készül egy külön rész a jelentésben, amely rögzíti a használt eszközöket, vagy egyéb szempontokat, hogy elősegítse a „legjobb gyakorlatot” és ezt el kell juttatni az MVSZ Képzési Bizottsághoz. A képzési vezető az „Ellenőrzési adatrögzítő lap" alapján egy előzetes véleményt készít, a pontozásos és a szöveges részek alapján, majd javasol, egy cselekvési tervet, különösen azoknál a tételeknél, amelyekben a szerzett pontszám alacsony.

A Képzési Bizottság szükséges, hogy felülvizsgálja az első ellenőrzés dokumentumait. A felülvizsgálathoz a szakértőnek biztosítania kell, hogy minden jelentés egy példányát és az adatrögzítő lapot elküldi az MVSZ Képzési Bizottságának, hogy szükséges intézkedést megvitathassák.

A folyamatban a szakmai egyeztetés után a képzőhely részére, igény esetén az MVSZ szakértő tanácsot ad a képzési program javítása érdekében, különösen, ha az elért pontszám nagyon alacsony.

Időszakos vizsgálatokat javasolt előzetes bejelentés nélkül, a képzőhely nyilvánosan meghirdetett programjainak idején elvégezni.

MVSZ akkreditáció visszavonása

Feltárt hiányosságok esetén, a képzőhelynek először szükséges az azonnali helyreigazító intézkedéseket megtenni, amit egy meghatározott időtartamon belül igazoltan el kell végezni.

Kielégítő megoldások elmaradása esetén a Képzési vezető az MVSZ akkreditáció visszavonására kényszerül, és okait egyértelműen határozott nyilatkozatban közzé kell tenni. A képzőhely 8 napon belül fellebbezést nyújthat be az MVSZ Képzési Bizottságához, aki foglalkozik a kérdéssel és a kivizsgáláshoz szükséges idő után meghozza másodfokú határozatát. Harmadfokon még az MVSZ elnöksége jogosult felülbírálni a döntéseket.

Hangsúlyozzuk, hogy ez az eljárás egy meglehetősen negatív folyamat, és az akkreditáció megvonásáról a döntés meghozatalakor, egyértelmű bizonyítékokra van szükség.

Az akkreditáció visszavonási, vagy felfüggesztési folyamatot, fel kell gyorsítani olyan körülmények esetén, amikor komolyan felmerül a biztonság vagy a szociális körülményekkel kapcsolatban hiányosság. (ahol a súlyos szabálysértés nyilvánvaló) Ebben az esetben szükséges egy gyors vizsgálati eljárást lefolytatni, a fontos kérdésekkel kapcsolatban.

2022. 04. 14.